Lepo Product

Lepo Product Oy on Lahdessa toimiva suomalainen huonekalualan yritys, joka tunnetaan julkisten tilojen ja matkustajalaivojen kalustajana. Se on aiemmin tunnettu myös nimillä Lepokalusto ja Lepofinn, kutsumanimenä aina Lepo.

Lepon perusti Aake Anttila vuonna 1953 nimellä Lahden Lepokalusto Oy, ja alussa tehtaalla valmistettiin joustinpatjoja, vuodesohvia ja lepotuoleja.60 vuotta Lepon kalusteita , Lepo Product Oy. Viitattu 6.8.2014.

1960-luvun alussa Lepo suuntautui julkisten tilojen kalustamiseen ja yhteistyöhön sisustusarkkitehtien kanssa. Sen ensimmäisiä julkiskalustemallistoja oli yhä tuotannossa oleva professori Yrjö Kukkapuron suunnittelema Moderno, joka raivasi Lepolle tilaa vientimarkkinoilla ja laivasisustuksissa. Suomalaisten ravintoloiden yleisin tuoli 1970-luvulla oli vientimenestystäkin saanut puutuoli, Erik Uhleniuksen suunnittelema Pixen.

Yritys kaatui konkurssiin 1978, mutta sen työtä jatkoi Grahn-konserniin kuulunut huonekalutehdas Jouko Mäkinen Oy, joka puolestaan meni emoyhtiönsä mukana konkurssiin 1987.Jouko Mäkinen Oy , Elinkeinoelämän keskusarkisto. Viitattu 6.8.2014. Villähteellä Lepon toimintaa jatkoi Lepofinn Oy, joka teki konkurssin vuonna 1991. Sen toimintaa jatkaa nykyinen Lepo Product Oy. Jurvassa Jouko Mäkisen toimintaa jatkoi MackFinn Teollisuus Oy konkurssiinsa vuoteen 2013 saakka.Lepo Product Oy , Kauppalehti 4.6.1999, sivu 14. Viitattu 6.8.2014.MackFinn meni konkurssiin , Jurvan Sanomat  25.1.2013. Viitattu 6.8.2014.

Lepon pääsuunnittelijana on vuodesta 1991 toiminut sisustusarkkitehti Kaarle Holmberg. Muita yrityksen käyttämiä suunnittelijoita ovat vuosikymmenten varrella olleet Kari Asikainen, Elina Hakala, Pentti Hakala, Risto Halme, Antti Kotilainen, Esko Pajamies ja Ahti Taskinen. Lepo, 60 years in furniture, Lepo Product 2013. Viitattu 6.8.2014.

Lähteet

Aiheesta muualla
Lepo Productin 130-sivuinen historiikki (pdf, englanniksi) Toinen verkko-osoite

Luokka:Suomalaiset huonekaluvalmistajat
Luokka:Lahtelaiset yritykset
Luokka:Sisustusalan tuotemerkit